MEGA จับตากำไร Q2 โตเด่น 17% แตะ 588 ลบ. รับอานิสงส์บาทอ่อน แนะซื้อเป้า 67 บาท
MEGA จับตากำไรไตรมาส 2/65 โตเด่น 17% แตะ 588 ลบ. ทั้งปีทะลุ 2.25 พันลบ. รับอานิสงส์บาทอ่อน-ดีมานด์วิตามินและยาเพิ่มขึ้น แนะซื้อเป้า 67 บาท
MEGA จับตากำไรไตรมาส 2/65 โตเด่น 17% แตะ 588 ลบ. ทั้งปีทะลุ 2.25 พันลบ. รับอานิสงส์บาทอ่อน-ดีมานด์วิตามินและยาเพิ่มขึ้น แนะซื้อเป้า 67 บาท
25 ก.ค. 2565

บล.เคทีบีเอสที ระบุในบทวิเคราะห์วันนี้ (25 ก.ค.65) ว่า บริษัท เมก้า ไลฟ์ไซแอ็นซ์ จำกัด (มหาชน) หรือ MEGA  ประเมินกำไรสุทธิไตรมาส 2/2565 ที่ 588 ล้านบาท (โต 17% เทียบช่วงเดียวกกันของปีก่อน,โต 4% เทียบไตรมาสก่อนหน้า) กำไรขยายตัว เทียบช่วงเดียวกกันของปีก่อน จาก 1) รายได้รวมขยายตัว โต 5% เทียบช่วงเดียวกกันของปีก่อน จาก Mega We Care ขยายตัว โต 9% เทียบช่วงเดียวกกันของปีก่อน จาก demand ของวิตามินและยาที่เพิ่มขึ้น ด้าน Maxxcare ขยายตัว 3% เทียบช่วงเดียวกกันของปีก่อน และ 2) GPM ขยายตัว เทียบช่วงเดียวกกันของปีก่อน จาก GPM ของ MWC ที่ปรับตัวเพิ่มขึ้น โดยได้อานิสงส์ของ ค่าเงินบาทอ่อน โดย MEGA มีรายได้เป็นสกุลเงินต่างประเทศที่ 80%
สำหรับกำไรที่ชะลอตัว เทียบไตรมาสก่อนหน้า จาก 1) รายได้รวมปรับตัวลง 1% เทียบไตรมาสก่อนหน้า จากรายได้MWC ลดลง 4% เทียบไตรมาสก่อนหน้า, รายได้ MC โต 2% เทียบไตรมาสก่อนหน้า, 2) GPM ลดลง เทียบไตรมาสก่อนหน้า จากสัดส่วนรายได้ MWC ลดลง และต้นทุนวัตถุดิบที่ปรับตัวเพิ่มขึ้น
คงประมาณการกำไรสุทธิปี 2565 ที่ 2,256 ล้านบาท (โต 16% เทียบช่วงเดียวกกันของปีก่อน) และปี 2566 ที่ 2,459 ล้านบาท (+9% เทียบช่วงเดียวกกันของปีก่อน) MEGA ยังมี upside จากค่าเงินบาทอ่อน ราคาหุ้นทรงตัวเมื่อเทียบกับ SET ใน 1 เดือนที่ผ่านมา แต่ outperform SET +9% ใน 3 เดือนที่ผ่านมาจากแนวโน้มค่าเงินบาทอ่อนส่งผลบวกต่อผลประกอบการ มองว่าราคาปัจจุบันน่าสนใจ MEGA เทรดอยู่ 2022E PER ที่ 18.9 เท่า